
**

REPUBLIKA HRVATSKA

VRHOVNI SUD REPUBLIKE HRVATSKE

Ured predsjednika

Broj: Su-VII-34/2022-

Zagreb, 25. listopada 2022.

Na temelju članka 25. Pravilnika o postupku jednostavne nabave u Vrhovnom sudu Republike Hrvatske broj Su-VII-28/2017-2 od 27. prosinca 2019., u postupku jednostavne nabave usluge sistematskog pregleda službenika i namještenika broj Su-VII-34/2022, Ev. br. 19/22, predsjednik Vrhovnog suda Republike Hrvatske donosi

O D L U K U

U postupku jednostavne nabave usluge za predmet nabave: Sistematski pregled službenika i namještenika Vrhovnog suda Republike Hrvatske iznad 50 godina starosti i novozaposlenih službenika i namještenika, Ev. nabave br. 19/22 za naručitelja - Vrhovni sud Republike Hrvatske odabire se ponuda ponuditelja: Specijalne bolnica Agram, Zagreb, Trnjanska cesta 108, OIB:89718348767, s kojim će se sklopiti ugovor o nabavi.

O b r a z l o ž e nj e

1. Vrhovni sud Republike Hrvatske, kao naručitelj, na temelju odluke predsjednika Vrhovnog suda Republike Hrvatske br. Su-VII-34/2022-3 od 3. listopada 2022. proveo je postupak jednostavne nabave za predmet nabave usluge: Sistematskog pregleda službenika i namještenika, Ev. br. nabave 19/22, procijenjene vrijednosti nabave: 60.000,00 kuna bez PDV-a, na temelju odredbi Pravilnika o postupku jednostavne nabave u Vrhovnom sudu Republike Hrvatske od 27. prosinca 2019. broj Su-VII-28/2017-2.

2. Naručitelj je izradio dokumentaciju o nabavi i pozvao tri gospodarska subjekata na dostavu ponude na temelju pripremljene dokumentacije te javno objavio poziv za dostavu ponuda na internetskoj stranici [www.vsrh.hr-nabava](http://www.vsrh.hr-nabava) 2022.

2.1. U otvorenom roku za dostavu ponuda koji je trajao do 20. listopada 2022. do 15,00 sati ponude je dostavio jedan gospodarski subjekta i to:

1. Specijalna bolnica Agram, Zagreb, Trnjanska cesta 108

što je zabilježeno u Upisniku ponuda broj Su-VII-34/2022-10 i Zapisniku o otvaranju ponuda broj Su-VII-34/2022-11 od 20. listopada 2022., te u Zapisniku o pregledu i ocjeni ponuda broj Su-VII-34/2022-12 od 21. listopada 2022.

3. U postupku otvaranja, pregleda i ocjene ponude ponuditelja, od 20. i 21.listopada 2022., ovlašteni predstavnici naručitelja su izvršili pregled i ocjenu ponude te provjeru uvjeta osnova isključenja i uvjeta sposobnosti za ponuditelja što su konstatirali u Zapisniku o pregledu i ocjeni ponude.

4. Kriterij odabira ponuda je valjana ponuda (prihvatljiva, prikladna i pravilna) koja je najpovoljnija s najnižom cijenom, sukladno točki 9. Dokumentacije o nabavi, Ev. br. 19/22, br. Su-VII-34/2022.

U Dokumentaciji o nabavi sukladno članku 54. stavku 1. Kolektivnog ugovora traženo je da se dostavi Izjava da je Ponuditelj zdravstvena ustanova iz mreže javne zdravstvene službe.

S obzirom da niti jedna zdravstvena ustanova iz mreže javne zdravstvene službe nije dostavila ponudu na poziv za dostavu ponude već je podnesena ponuda od strane Specijalne bolnice Agram koja nije u mreži javne zdravstvene zaštite, ali sa HZZO-om ima ugovor o provođenju specijalističko konzilijarne zdravstvene zaštite, a prema odredbi članka 54. stavka 2. Kolektivnog ugovora u slučaju nemogućnosti organiziranja sistematskih pregleda u zdravstvenim ustanovama iz mreže javne zdravstvene službe, poslodavac može organizirati sistematski pregled u zdravstvenim ustanovama izvan mreže javne zdravstvene službe.

5. Za ponuditelja Specijalnu bolnicu Agram utvrđeno je da je ponuda valjana jer je ponuda ispunila sve zahtjeve za kvalitativni odabir i u pogledu opisa predmeta nabave i tehničkih specifikacija predmeta nabave traženim u Dokumentaciji o nabavi Ev. br. 34/22.

6. Na temelju odredbe članka 25. Pravilnika o postupku jednostavne nabave u Vrhovnom sudu Republike Hrvatske broj Su-VII-28/2017-2 od 27. prosinca 2019., protiv ove odluke ponuditelji nemaju pravo na pravni lijek.

7. Odluka o odabiru proizvodi pravne učinke od dostave iste svim sudionicima predmetnog postupka nabave.

P r e d s j e d n i k

mr. sc. Radovan Dobronić

Dostaviti - Odluku sa Zapisnikom o otvaranju, Zapisnikom o pregledu i ocjeni odabranom ponuditelju iz izreke ove Odluke elektroničkim putem s potvrdom o primitku:

1. Specijalna bolnica Agram, e-adresa: [tajnica@agram-bolnica-hr](mailto:prodaja@fiv.hr)
2. objava na [www.vsrh.hr](http://www.vsrh.hr/nabava2021) – nabava 2022.
3. za spis, ovdje